Трећи циклус студија Пољопривредне науке

Студијски програм трећег циклуса студија из области Пољопривредних наука основан је 20.09.2012. рјешењем Министарства просвjете и културе број: 07.023/612-122-2/12. са усмјeрењима: Хортикултура, Ратарство, Заштита здравља биљака, Анималне науке, Аграрна економија и рурални развој. У 2016 години приступило се иновирању студијског програма и рјешењем Министарства просвјете и културе број: 07.050/612-191-22-2/15 од 17.11.2016. постојећим усмјерењима додата су два нова усмјерења: Наука о земљишту и Очување генетичких ресурса.

Сврха овог студијског програма је образовање кадрова оспособљених да самостално воде оригинална и научно релевантна истраживања и критички процјењују истраживања других, као и развој нових технологија и поступака који доприносе општем развоју пољопривредне производње и друштва у цјелини.

Циљеви студијског програма трећег циклуса студија из области Пољопривредних наука укључују постизање научних и академских способности и академских вјештина из уже научне области за коју се студент опредјелио, развој креативних способности и овладавање специфичним практичним вјештинама потребним за будући развој каријере. Циљеви су усклађени са савременим правцима развоја одговарајуће научне дисциплине у свијету, развојним интересима Републике и подударни су са основним задацима и циљевима Пољопривредног факултета и Универзитета у Бањој Луци, као високошколске установе на којој се програм изводи. Тиме, студент стиче широко знање и систематско разумјевање одабране уже научне области.

Научна поља, односно уже научне области истраживања које се изучавају на студијском програму трећег циклуса студија Пољопривредне науке су:

Таб: Студијски програми III циклуса

|  |  |
| --- | --- |
| Научна поља, односно уже научне области истраживања |  |
| Пољопривредне биљне наукеНаука о животињама и млијекуОстале пољопривредне науке | ХортикултураРатарство Заштита здравља биљакаНаука о земљиштуАнималне наукеАграрна економија и рурални развојОчување генетичких ресурса |

 Академске студије трећег циклуса високог образовања из Пољопривредних наука, се изводе у складу са правилима студирања заснованим на Европском систему преноса бодова (ECTS), кроз научно-истраживачки рад и наставу. Број добијених ECTS бодова који се односи на предмет студирања представља квантитативну мјеру цјелокупног рада и активности неопходних да би студент успјешно завршио студије из датог предмета/истраживања и да би тиме постигао очекиване резултате. Један ECTS бод одговара активностима у трајању од 25 часова укупног радног оптерећења студената.

Студије трећег циклуса обухватају различите облике наставе: предавања, рад у лабораторији, пољски огледи и теренски рад, семинарски радови, консултације, самостални студијски истраживачки рад (објављивање научних радова у признатим научним публикацијама, припрема, израда и одбрана докторске дисертације). Временски период студирања и истраживања кандидат може провести на Универзитету или у неком институту за истраживање или другом Универзитету који је признат од Универзитета у Бањалуци или са којим је потписан споразум о сарадњи.

Студијски програм трећег циклуса академских студија Пољопривредне науке траје 3 године, односно 6 семестара, а сваки семестар се вреднује са 30 ЕCTS бодова, односно укупно 180 ECTS бодова. Докторска дисертација је завршни дио студијског програма трећег циклуса студија и вреднује се са 60 ECTS бодова. Студијски програм академских студија трећег циклуса Пољопривредне науке садржи 3 обавезна и 2 изборна предмета из уже научне области истраживања.

Укупно радно оптерећење студента износи 750 часова по семестру, односно 1 500 часова годишње. Сваки предмет носи 10 ECTS бодова или 250 радних часова, од чега 45 часова наставе у 15 седмица, а остало се односи на самосталан рад студента, предиспитне и испитне обавезе. У трећем, четвртом, петом и шестом семестру оптерећење студента се распоређује на сљедећи начин:

* трећи и четврти семестар: рад са ментором 10 ECTS, самостални рад 10 ECTS и израда првог, односно, другог научног рада 10 ECTS,
* пети и шести семестар: израда и одбрана докторске дисертације по 30 ECTS.

Таб:1 Ходограм

|  |  |  |  |
| --- | --- | --- | --- |
| **Година** | **Семестар** | **Предмети и друге обавезе** | **Број ECTS бодова** |
| 1. | први | Мултиваријациона биометрика | 10 |
| Обавезни предмет специфичан за усмјерење | 10 |
| Обавезни предмет специфичан за усмјерење | 10 |
| други | Изборни предмет специфичан за усмјерење | 10 |
| Изборни предмет за студијски програм | 10 |
| Рад са ментором (консултације, припрема за избор садржаја дисертације - преглед литературе и дефинисање хипотезе, надзирано истраживање) | 10 |
| 2. | трећи | Рад са ментором (консултације у изради семинарских радова у вези теме дисертације, истраживање, рад у лабораторији, теренски рад, израда једног научног рада) | 20 |
|  | Одбрана теме дисертације | 10 |
| четврти | Рад са ментором (истраживање, рад у лабораторији, теренски рад, израда другог научног рада | 30 |
| 3. | пети | Докторска дисертација (писање, консултације) | 30 |
| шести | Докторска дисертација (одбрана) | 30 |

*Прва година.* Студент у првом семестру уписује 3 обавезна предмета. Од тога један је заједнички предмет за сва усмерења и то је Мултиваријациона биометрика, а остала два предмета чине предмети специфични за научно поље/ужу научну област.

У другом семестру, студент уписује два изборна предмета.

 Један изборни предмет је са листе за научно поље/ужу научну област. Други изборни предмет је са листе изборних предмета за студијски програм Пољопривредне науке (табела 2).

У оквиру овог другог семестра студент почиње припрему за избор садржаја дисератције (преглед литературе и дефинисање хипотезе).

*Друга година*. Услови за упис друге године утврђени су правилима студија трећег циклуса студијског програма. Приликом уписа у трећи семестар, студент у сарадњи са ментором предлаже програм истраживања докторске дисертације. У другој години студија студент ради са ментором, кроз консултације и надзирано и самостално истраживање на програму докторске дисертације. Ова година посвећена је и изради семинарских радова у вези теме дисертације и писању научних радова.

*Трећа година*. Услови за упис треће године утврђени су правилима студија трећег циклуса студијског програма У трећој години, студент пише и брани докторску дисертацију. Прије одбране докторске дисертације студент је обавезан објавити два научна рада у признатим научним публикацијама са рецензијом из уже научне области у коју спада предмет истраживања докторске дисертације.

Урађену докторску дисертацију кандидат је дужан да преда у року од три године од дана одобравања теме.

У наредним табелама од броја.. до ..... дат је приказ структуре обавезних и изборних предмета за научно поље/ужу научну област, по усмерењима на трећем циклусу.

За научно поље/ужу научну област, Пољопривредне биљне науке, усмерења:

* Хортиклултура
* Ратарство
* Заштита здравља биљака
* Наука о земљишту

Таб: Листа обавезних и изборних предмета за III циклус, Пољопривредне биљне науке усмјерење Хортикултура

|  |  |
| --- | --- |
| Шифра предмета | Назив предмета |
| Обавезни предмети |
| 02-БХ-О | Хортикултура |
| 03-БХ-О | Моделирање раста и развоја хортикулурних биљака |
| Изборни предмети |
| 12-БХ-И | Агроекосистеми воћњака |
| 13-БХ-И | Сорта као фактор квалитета грожђа и вина |
| 14-БХ-И | Агроекосистеми у повртарству |
| 15-БХ-И | Развој и обликовање урбаног зеленила |

Таб: Листа обавезних и изборних предмета III циклус, Пољопривредне биљне науке, усмјерење Ратарство

|  |  |
| --- | --- |
| Шифра предмета | Назив предмета |
| Обавезни предмети |
| 04-БР-О | Системи гајења ратарских биљака |
| 05-БР-О | Органогенеза ратарских биљака |
| Изборни предмети |
| 16-БР-И | Мониторинг продуктивности ратарских биљака |
| 17-БР-И | Савремени принципи обраде земљишта |
| 18-БР-И | Вишегодишње крмне легуминозе и траве |

Таб: Листа обавезних и изборних предмета III циклус, Пољопривредне биљне науке, усмјерење Заштита здравља биљака

|  |  |
| --- | --- |
| Шифра предмета | Назив предмета |
| Обавезни предмети |
| 06-БЗ-О | Заштита биљака и биолошке интеракције у агроекосистемима |
| 07-БЗ-О | Интегрална заштита биљака |
| Изборни предмети |
| 19-БЗ-И | Молекуларна карактеризација штетних организама |
| 20-БЗ-И | Пољопривредна токсикологија, екотоксикологија и заштита животне средине |

Таб: Листа обавезних и изборних предмета III циклус, Пољопривредне биљне науке, усмјерење Наука о земљишту

|  |  |
| --- | --- |
| Шифра предмета | Назив предмета |
| Обавезни предмети |
| 41-БЗВ-O | Мелиоративна педологија |
| 42-БЗВ-O | Моделирање интеракције земљиште-вода-биљка |
| Изборни предмети |
| 45-БЗВ-И | Одрживо управљање земљиштем и водом |

У табели бр..... дат је приказ листе обавезних и изборних предмета за научно поље/ужу научну област, Науку о животињама и млијеку, за усмерење:

* Анималне науке

Таб: Листа обавезних и изборних предмета III циклус, Наука о животињама и млијеку , усмјерење Анималне науке

|  |  |
| --- | --- |
| Шифра предмета | Назив предмета |
| Обавезни предмети |
| 08-АН-О | Селекција домаћих и гајених животиња |
| 09-АН-О | Савремени концепти исхране животиња |
| Изборни предмети |
| 21-АН-И | Физиологија варења и метаболизма домаћих животиња |
| 22-АН-И | Производни системи у аквакултури |
| 23-АН-И | Савремена технологија свињарске производње |
| 24-АН-И | Технологија инкубације у живинарству |
| 25-АН-И | Процјена приплодне вриједности и одгајивање преживара |

У табелама од бр.... до бр..... дат је приказ листе обавезних и изборних предмета за научно поље/ужу научну област, Остале Пољопривредне науке за усмерења:

* Аграрна економија и рурални развој
* Очување генетичких ресурса

Таб: Листа обавезних и изборних предмета III циклус, Остале пољопривредне науке, усмјерење Аграрна економија и рурални развој

|  |  |
| --- | --- |
| Шифра предмета | Назив предмета |
| Обавезни предмети |
| 10-АЕ-О | Економетријски методи и модели |
| 11-АЕ-О | Економика агрокомплекса |
| Изборни предмети |
| 26-АЕ-И | Финансирање пољопривреде и развој финансијских тржишта |
| 27-АЕ-И | Биланси у пољопривреди |
| 28-АЕ-И | Инструменти аграрне и руралне политике |
| 29-АЕ-И | Предузетничка инфраструктура |

Таб: Листа обавезних и изборних предмета III циклус, Остале пољопривредне науке, усмјерење Очување генетичких ресурса

|  |  |
| --- | --- |
| Шифра предмета | Назив предмета |
| Обавезни предмети |
| 43-ГР-О | Генетички ресурси за храну и пољопривреду |
| 44-ГР-О | Конзервација и одржива употреба генетичких ресурса |
| Изборни предмети |
| 46-ГР-И | Вредновање животињских генетичких ресурса |

Завршетком академских студија на студијском програму трећег циклуса Пољопривредне науке и одбране докторске дисертације, стиче се академска титула и научно звање доктор пољопривредних наука уз навођење одговарајућег научног поља или уже научне области и то:

* доктор пољопривредних наука - 480 ECTS - Биљне науке – Хортикултура
* доктор пољопривредних наука - 480 ECTS - Биљне науке - Ратарство
* доктор пољопривредних наука - 480 ECTS - Биљне науке - Заштитa здравља биљака
* доктор пољопривредних наука - 480 ECTS – Анималне науке и мљекарство
* доктор пољопривредних наука – 480 ECTS - Наука о земљишту
* доктор пољопривредних наука - 480 ECTS - Аграрне економије и руралног развоја
* доктор пољопривредних наука - 480 ECTS - Очување генетичких ресурса

По завршетку студија трећег циклуса из области Пољопривредних наука образују се стручњаци способни за научно-истраживачки рад и примјену научних достигнућа и нових технологија у научној области Пољопривредне науке.

Особа која стекне степен доктора пољопривредних наука показује систематично разумијевање подручја студија и владање вјештинама и методама истраживачког рада у вези са задатим подручјем. Показује способност да дефинише студијски пројекат истраживања, способност да проведе истраживање у складу са методологијом дате науке; оригиналним истраживањем даје властити научни допринос који проширује границе спознаје у датој области; способна је за критичку анализу, вредновање и синтезу нових и сложених идеја, има амбицију наставка бављењем научним истраживањем. Такође је способна за критичку анализу, вредновање и синтезу нових и сложених идеја и може у вези са својим подручјем стручног и научног знања комуницирати са колегама, широм научном заједницом и друштвом те постати покретач и носилац напретка у друштву заснованом на знању, доприносећи стално развоју нових техника, идеја или приступа.

Таб: Руководиоци студијских програма

|  |  |
| --- | --- |
| Студијски програм | Руководилац  |
|  |  |
| Трећи циклусПољопривредне науке | Ђурић Гордана 2012-2016; 2016-2020 Љиљана Дринић 2020 -данас  |